Kamu bisa jelasin ke aku soal Sipak bola dalam bahasa minangkabau?

Sipak bola adolah cabang ulahrago nan manggunokan bola nan dimainkan dek duo tim nan masiang-masiang baranggotakan 11 (sabaleh) urang. Mamasuaki abaik ka-21, olahraga iko alah dimainkan dek labiah dari 250 juta urang di 200 negara, nan manjadikannyo ulahraga paliang populer di dunia. Sipak bola batujuan untuak mancetak gol sabanyak-banyaknyo jo  manggunokan bola ka gawang lawan. Sipak bola dimainkan dalam lapangan nan babantuak pasagi panjang, di ateh rumpuik atau rumpuik sintetih.

Sacaro umum, hanyo panjago gawang sajo nan bahak mamacik bola jo tangan atau lengan di dalam daerah gawangnyo, sadangkan 10 (sapulauh) pamain lainnyo diijinkan manggunokan sadoalah badannyo salain tangan, biasonyo jo kaki untuak manyipak, dado untuak mangontrol, jo kapalo untuak manyundua bola. Tim nan mancetak gol paliang banyak pado akhia patandiangan adolah pamenangnyo. Jikok hinggo wakatu barakhia masih barakhia imbang, mako dapek dilakukan undian, papanjangan wakatu maupun  adu penalti, tagantuang dari format panyelenggaraan kajuaraan.

Paraturan patandiangan sacaro umum dipabaharui satiok tahunnyo dek induak organisasi sipak bola internasional (FIFA), nan juo manyalanggarokan Piala Dunia satiok ampek taun sakali.